EkBass/fiwiki-20250220-pages-articles huggingface dataset:
Meg DeLacy

Margaret DeLacy Kelley (s. 9. heinäkuuta 1996 Los Angeles, Kalifornia), taiteilijanimeltään Meg DeLacy on yhdysvaltalainen näyttelijä ja laulaja. Hän on tullut tunnetuksi roolistaan DCn sarjassa Stargirl, jossa DeLacy esittää Stargirlin arkkivihollista Cindy Burmania eli Shivia. == Nuoruus == DeLacy syntyi ja kasvoi Etelä-Kaliforniassa. Hän on puoliksi aasialainen (filippiiniläinen) äitinsä puolelta. == Ura == DeLacylla on oma YouTube- kanava. Roolistaan elokuvassa Woodstock or Bust DeLacy oli Lady Filmmakers Film Festivalin parhaan naissivuosan ehdokkaana vuonna 2019. Vuodesta 2020 alkaen DeLacy näyttelee ilkeää Cindy Burmania Stargirlissa. == Yksityiselämä == DeLacy on kihloissa Brody Bakerin kanssa. Luokka:Yhdysvaltalaiset näyttelijät Luokka:Vuonna 1996 syntyneet Luokka:Elävät henkilöt
Liikkeen Naiset

Liikkeen Naiset on vuonna 2020 perustettu Liike Nyt -puolueen naisjärjestö. Järjestön tavoite on edistää naisten osallisuutta ja osallistumista politiikkaan sekä yhteiskunnalliseen keskusteluun. Järjestön puheenjohtaja on Satu Vekama. Järjestön politiikka perustuu Liike Nytin arvoihin ja periaatteisiin. Järjestö pitää esillä tasa-arvoa, avoimuutta ja modernia yhteiskuntakehitystä. == Katso myös == * Liike Nyt == Lähteet == Luokka:Liike Nyt Luokka:Suomalaiset poliittiset naisjärjestöt
Ristisaaren lajittelulaitos

Ristisaaren lajittelulaitos oli Pielisjoessa Joensuun pohjoispuolella sijainnut aikoinaan Suomen suurin puutavaran lajittelutyömaa. Erottelupaikka toimi lähes sata vuotta aina syksyyn 1970 saakka. Hannu Asikainen : Ristisaari Erottelupaikan sulkemisen jälkeen joessa sijainneet uiton tarvitsemat laitteet sekä erottelu- ja niputuslaitos purettiin. Erottelupaikalla oli myös rannalla sijainneita rakennuksia, joista nykyisin on jäljellä suojeltu piiriesimiehen asunto- ja konttorirakennus sekä apurakennuksia. 1980-luvun alussa purettiin suuri ruokalarakennus ja joen rannalla ollut varastorakennus. Esimerkiksi vuoden 1937 uittokaudella Ristisaaressa lajiteltiin noin 25 miljoonaa tukkia 700 työntekijän voimin ja lajittelua tehtiin 20 tuntia vuorokaudessa kahtena 10 tunnin vuorona. Lajittelutyömaalla oli myös sähkövalaistus. Puutavaraa Ristisaareen uitettiin sekä Pohjois-Karjalasta että Vienan Karjalasta Neuvostoliiton rajan takaa. Neuvostoliitosta tullut puutavara lastattiin lajittelun jälkeen Joensuussa tukkijuniin ja kuljetettiin Rajajoen kautta takaisin Neuvostoliittoon. Suomalaisiin puun uittajiin kuuluivat tuolloin Enso-Gutzeit Oy, Kaukaan tehtaat, A. Ahlström Oy, Repola Wood, Hackman & Co, Kymintehtaat, Wahl & Co, Itä-Suomen Faneeritehdas Oy, Sulka Oy ja Löydön Saha."Vihreän kullan huuhtomo", Kuva, 22.09.1937, nro 1, s. 30, Kansalliskirjaston digitaaliset aineistot == Kirjallisuutta == * Matti Ronkainen : Ristisaaren savotta. Kansan sivistystyön liiton Kontiolahden opintojärjestö r.y., Kontiolahti 1983 (Teos digitoituna, Työväenhistoriallinen Muisti, Helda) * Erkki Matikainen ym. : Elämän ja leivän Ristisaari. Lehmon työväenyhdistys - Kontiolahti-seura, Kontiolahti 2000 ISBN 952-91-1540-7 == Lähteet == == Aiheesta muualla == * Vihreän kultamme virtoja. Pohjois-Karjalan uittoyhdistys uittaa tänä kesänä 18 milj. puuta. Sisävesien kanavat yhä enemmän uittoväyliksi, Helsingin Sanomat, 30.08.1939, nro 232, s. 4, Kansalliskirjaston digitaaliset aineistot Luokka:Suomen metsätalouden historia Luokka:Kontiolahden rakennukset ja rakennelmat Luokka:Pielisen reitin valuma- alue
Narjan-Marin lentoasema

Narjan-Marin lentoasema () on Nenetsian pääkaupungin Narjan-Marin lentoasema Pohjois-Venäjällä. Lentoasema palvelee sekä siviili- että sotilasilmailua. ==Aiheesta muualla== * Lentoaseman kotisivut (avianao.ru) * ULAM - Naryan-Mar Airport (skyvector.com) * NNM/ULAM - Naryan-Mar Airport, Russia (flightradar24.com) Luokka:Nenetsian lentoasemat
Kyrkösjärven voimalaitos

Kyrkösjärven voimalaitos on vesivoimala Kyrkösjärven tekojärven lasku-uomassa Seinäjoen kaupungin alueella. Kyrkösjärvi ja voimalaitos olivat Kalajärven tekojärven tavoin osa Kyrönjoen vesistötaloussuunnitelmaa, joka valmistui vuonna 1965. Se suunniteltiin varastoimaan Seinäjoen ja Kihniänjoen tulvavesiä. Järven ja voimalaitoksen rakentaminen aloitettiin vuonna 1977 ja ne otettiin käyttöön vuonna 1980. == Tekniset tiedot == Voimalaitoksen tekniset ja tilastotiedot ovat: * Hetkellinen maksimiteho 7,8 MW, tunnin maksimiteho 7,5 MW * Putouskorkeus 42 m * Suunnitteluvirtaama 20 m3/s * Vuosienergia 23 GWh (2020) * Yksi Francis-turbiini ==Lähteet== Luokka:Suomen vesivoimalat Luokka:Suomen padot Luokka:Seinäjoen rakennukset ja rakennelmat
Laakakolva

Laakakolva (Pytho depressus) on havupuissa elävä kovakuoriaislaji. Aikuinen laakakolva on kooltaan 10-15 mm pitkä ja väriltään tummansininen tai ruskea. Laji muistuttaa ensinäkemältä maakiitäjäisiä. Toukka on litteähkö ja miltei nauhamainen. Laakakolvan toukan peräpäässä on kaksi etäällä toisistaan olevaa sarvea ja niiden välissä rivissä 12 tummaa nystyä. Laji elää sekä pystyyn kuivuneissa että kaatuneissa männyissä ja kuusissa, jossa on aiemmin ollut kaarnakuoriaisten tai muiden kovakuoriaisten toukkia. Laji käyttää ravinnokseen puiden nila- ja jälsikerrosta. Laakakolva on sekundäärinen nilansyöjä.Luonnonvarakeskus (Luke): Laakakolva (Pytho depressus) Laakakolva on Suomessa luokiteltu elinvoimaiseksi ja vakiintuneeksi lajiksi. Lajia esiintyy Suomessa koko valtakunnan alueella. Laajemmin lajia esiintyy lähinnä Fennoskandiassa ja keskisessä Euroopassa.Global Biodiversity Information Facility (GBIF): Pytho depressus == Lähteet == == Aiheesta muualla == *iNaturalist: Laakakolva (Pytho depressus) *UniProt: Taxonomy - Pytho depressus *Ukrainian Biodiversity Information Network: Pytho depressus Luokka:Erilaisruokaiset
Buturlinovkan lentotukikohta

Buturlinovkan lentotukikohta (, Buturlinovkan sotilaslentokenttä; kansallinen lentopaikkakoodi: ЬУОИ) on Venäjän Voronežin alueella, noin 4 kilometriä Buturlinovkan keskustan eteläpuolella sijaitseva lentotukikohta. Tukikohdassa betonipäällysteinen 2,5 kilometriä pitkä kiitotie. Lentoasema sijaitsee alle 160 kilometrin etäisyydellä Ukrainan Luhanskin alueesta. Lentotukikohdassa toimi ainakin alkuvuonna 2020 tilapäisesti Suhoi Su-34 -lentokalustoa käyttävä 47. lentorykmentti. Rykmentin kotitukikohta eli Voronežin Baltimorin lentotukikohta oli tuolloin ollut korjaustöiden piirissä. Sittemmin esimerkiksi kesäkuun ja kevään 2022 satellikuvien analyysin perusteella on arvioitu, että havaitusta lentokalustosta (noin 30 helikopteria, erityisesti mallia Mil Mi-8/17 ja esimerkiksi Tupolev Tu-134 ja Antonov An-12 lentokoneita) päätellen, lentotukikohta toimisi Venäjän helmikuussa 2022 aloittamassa hyökkäyssodassa mahdollisesti logistisena lentävän kaluston (lentokoneiden ja helikoptereiden) täydennyskeskuksena. ==Lähteet== Luokka:Voronežin alue Luokka:Venäjän lentoasemat‎ Luokka:Venäjän ilmavoimien lentokentät‎
Jalebi

pienoiskuva|Jalebi Jalebi on suosittu makea välipala Etelä- ja Länsi-Aasiassa, Afrikassa ja Mauritiuksella. Sillä on monia nimiä, mukaan lukien jilapi, jilebi, jilipi, zulbia, jerry, mushabak, z’labia tai zalabia. Eteläaasialainen lajike valmistetaan uppopaistamalla maida-jauhoista (tavallinen jauho tai yleisjauho) valmistetusta taikinasta pretzelin tai pyöreän muotoisia, jotka sitten liotetaan sokerisiirapissa. Jalebi voidaan syödä jogurtin tai rabrin kanssa (Pohjois-Intiassa) sekä valinnaisten ​​muiden makujen, kuten kewran (tuoksuvesi), kanssa. Joissakin Länsi-Aasian keittiöissä jalebi voi koostua hiivapaistetusta taikinasta, joka on kastettu hunaja- ja ruusuvesisiirappiin. Pohjois-Afrikan zalabiassa käytetään erilaista taikinaa sekä hunajasiirappia ja ruusuvettä. Jalebi voidaan tarjoilla lämpimänä tai kylmänä. Niissä on hieman pureskeltava rakenne ja kiteinen sokerimainen ulkopinnoite. Siirappiin lisätään joskus sitruunahappoa, limetin mehua ja ruusuvettä. Samanlaisia, ​​mutta erillisiä ruokia ovat imarti, chhena jalebi, lokma, zalabiyeh ja bamiyeh. == Lähteet == == Aiheesta muualla == Luokka:Intialainen keittiö Luokka:Bangladeshilainen keittiö Luokka:Pakistanilainen keittiö Luokka:Nepalilainen keittiö Luokka:Afganistanilainen keittiö Luokka:Iranilainen keittiö Luokka:Egyptiläinen keittiö Luokka:Algerialainen keittiö Luokka:Jälkiruoat
Adel Bagrou

Adel Bagrou () on maalaiskunta ja sen keskuskylä Hodh Charguin alueen Amourjin departementissa Mauritaniassa. Se sijaitsee lähellä Malin rajaa 75 kilometriä Amourjista etelään. Kunnassa on 47 800 ja kylässä 8 600 asukasta (vuonna 2013, väestönlaskenta). ==Maantiede ja ilmasto== Adel Bagroun kunnan pinta-ala on 6 400 neliökilometriä. Se rajoittuu lännessä Bougadoumin, pohjoisessa Amourjin ja idässä Dharin kuntiin sekä etelässä Maliin. Kunta kuuluu Hodhin luonnonalueeseen. Se on pinnanmuodostukseltaan etupäässä tasankoa, jota halkovat vesieroosion muodostamat rotkot. Maaperä on pääosin savea ja hiekkaa. Ilmasto on sudanilais-sahelilainen. Vuotuinen sademäärä vaihtelee 150 ja 500 millimetrin välillä. Luonnonvarainen kasvillisuus on pensas- ja heinäsavannia. ==Asutus== Kuntaan kuuluu 273 kylää. Asukkaat ovat etupäässä maureja. Lisäksi on fulbeja, wolofeja, soninkeja ja bambaroita. Vallitseva uskonto on islam. ==Historia== Alue kuului ennen vuotta 1945 Ranskan Sudaniin. Vuonna 1962 perustettiin Adel Bagroun arrondissementti. Nykyinen kunta on perustettu vuonna 1988. ==Liikenne, talous ja palvelut== Kunnan liikenneyhteydet ovat heikot varsinkin sadekaudella. Rakenteilla on Néman, Amourjin ja Adel Bagroun välinen päällystetty maantie. Väestön pääelinkeinot ovat karjanhoito, maanviljely ja kaupankäynti, joka suuntautuu myös Maliin. Tuotantoeläimiä ovat naudat, lampaat, vuohet, kamelit, hevoset ja aasit. Tärkeimmät viljelykasvit ovat hirssi, durra, lehmänpapu, vesimeloni ja vihannekset. Adel Bagroussa pidetään viikoittaiset markkinat. Käsityöammattien merkitys on melko vähäinen. Palveluihin kuuluvat peruskoulut, lyseo ja terveyskeskus. Keskuskylässä on vesijohto- ja sähköverkot. ==Lähteet== Luokka:Hodh Charguin alue Luokka:Mauritanian kunnat
Taganrogin eteläinen lentoasema

Taganrogin eteläinen lentoasema eli Taganrog-Južnyin lentoasema (, kansallinen lentopaikkatunnus: УРРТ ja ЬРРТ) on Venäjän Rostovin alueen Taganrogissa sijaitseva lentoasema. Lentoasema sijaitsee noin 5 kilometriä Taranrogin keskustasta länteen. Lentoasema palvelee niin lentokoneteollisuuden kuin siviili- ja sotilasilmailun tarpeita. Elokuussa 2020 uutisoitiin lentokentän 250 miljoonan ruplan kunnostustöistä. Aiemmin kesällä 2018 oli uutisoitu noin 230 miljoonan ruplan kunnostustöistä ja Taganrog-Južnyin toimimisesta Donin Rostovin Platovin kansainvälisen lentoaseman varakenttänä. Taganrogin eteläisen lentoaseman itäpäässä sijaitsee Berijevin lentokonetehdas, jonka vastuulla lentoasema on ja jonka tuotekehitys- ja huoltotoiminnassa lentokenttä on keskeinen. Kentän itäpäässä on yhtiön keskeisiin tuotteisiin kuuluville vesilentokoneille sopiva veneramppi Asovanmerelle. Berijev on nykyisin osa laajaa OAK-konsernia (United Aircraft Corporation, UAC). ==Lähteet== ==Aiheesta muualla== Luokka:Rostovin alueen lentoasemat Eteläinen lentoasema Luokka:Venäjän ilmavoimien lentokentät‎
Marcel Fässler (rattikelkkailija)

Marcel Fässler (s. 21. helmikuuta 1959) on sveitsiläinen rattikelkkailija. Fässler voitti yhdessä Ekkehard Fasserin, Kurt Meierin ja Werner Stockerin kanssa rattikelkkailun nelimiehisen joukkuekisan olympiakultaa Calgaryn talviolympialaisissa 1988. Fässlerin poika Adrian on myös olympialaisissa kilpaillut rattikelkkailija. == Lähteet == Luokka:Sveitsiläiset rattikelkkailijat Luokka:Sveitsiläiset olympiavoittajat Luokka:Vuonna 1959 syntyneet Luokka:Elävät henkilöt
Paul Jakovleff

Pavel (Paul) Jakovlevitsch Jakovlev (Jakovleff) (1. syyskuuta 1820 Venäjän keisarikunta – 13. kesäkuuta 1880 Viipuri) oli venäläissyntyinen kauppias ja yrittäjä, joka sai kauppaneuvoksen arvonimen. Jakovleffin isä oli Jakov Jakovleff ja puoliso Katherina Jakovleff. Kauppaneuvos Konstantin Jakovleff oli heidän poikansa. Paul Jakovleff oli työläinen Kotkassa 1848–1850 ja sitten puuseppä, työnjohtaja, rakennusmestari ja rakennusurakoitsija Viipurissa vuodesta 1850, tupakka- ja sikaritehtaan omistaja vuodesta 1873, kylpylaitoksen omistaja vuodesta 1874 ja Luukkalan sahan omistaja Lappeen pitäjässä vuodesta 1874. Hän omisti myös useita kiinteistöjä Viipurissa. Jakovleff oli Viipurin ortodoksisen seurakunnan kirkkoväärti vuodesta 1867. Kauppaneuvoksen arvon hän sai 1872. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomen venäläiset Luokka:Kauppaneuvokset Luokka:Vuonna 1820 syntyneet Luokka:Vuonna 1880 kuolleet
David Granger (rattikelkkailija)

David Granger (26. tammikuuta 1903 – 27. syyskuuta 2002) oli yhdysvaltalainen rattikelkkailija ja liikemies, joka kilpaili 1920-luvun lopussa. Granger voitti viiden miehen rattikelkkailun joukkuekilpailussa olympiahopeaa vuoden 1928 talviolympialaisissa St. Moritzissa. Granger valmistui Yalen yliopistosta ja kävi myös Cambridgen yliopiston Christ’s Collegea. Hän avioitui vuonna 1950 ja sai yhden pojan. Granger työskenteli New Yorkin pörssissä meklarina. Hänellä oli siellä kaupankäyntioikeus pidempään kuin kenelläkään toisella, vuodesta 1926 kuolemaansa saakka vuoteen 2002. 23-vuotiaana Granger alkoi työskennellä isänsä perustamassa Wall Streetillä toimineessa Sulbacher, Granger & Co -yrityksessä ja osti pörssin kaupankäyntiin oikeuttaneen paikan 143 000 dollarilla. Hän työskenteli säännöllisesti pörssissä, kunnes hänen terveytensä alkoi heiketä joitakin vuosia ennen kuolemaa. Granger osallistui toiseen maailmansotaan ja yleni majuriksi. Hänet palkittiin Brittiläisen imperiumin ritarikunnan kunniamerkillä ansioistaan Britanniaan lähetettyjen lentokoneiden toimittamisessa. Hän loukkaantui vuonna 1975 New Yorkin Fraunces Tavernissa tapahtuneessa pommi-iskussa. luokka:Yhdysvaltalaiset olympiamitalistit luokka:Yhdysvaltalaiset rattikelkkailijat Luokka:Yhdysvaltalaiset liikemiehet Luokka:Vuonna 1903 syntyneet Luokka:Vuonna 2002 kuolleet
Konstantin Jakovleff

Konstantin Pavlovitš Jakovleff (24. heinäkuuta 1845 Kostroman kuvernementti, Venäjän keisarikunta – 25. helmikuuta 1904 Viipuri) oli yritysjohtaja, yrittäjä ja laivanvarustaja, joka sai kauppaneuvoksen arvonimen. Jakovleffin vanhemmat olivat kauppaneuvos Paul Jakovleff ja Katherina Jakovleff ja puoliso vuoteen 1903 Jekatrina (Katharina) Mihailovna Beloff. Jakovleff oli K. & J. Jakovleff -toiminimen osakas Viipurissa vuodesta 1878, Kelkkalan tulitikkutehtaan osakas Viipurin pitäjässä vuodesta 1878, Luukkalan sahan omistaja Lappeen pitäjässä 1880–1888, kylpylaitoksen omistaja Viipurissa vuodesta 1880, viinanpolttimon omistaja 1890–1901 ja Oy K. Jakovleffin viinapolttimo ja tislaustehtaan pääosakas ja toimitusjohtaja vuodesta 1901. Hän oli myös laivanvarustaja, joka omisti sekä sisävesialuksia että valtamerikelpoisen höyrylaivan. Jakovleff sai kauppaneuvoksen arvonimen 1885. Hänelle myönnettiin myös kunniaporvarin arvo. ==Lähteet== Luokka:Suomalaiset yritysjohtajat Luokka:Suomalaiset laivanvarustajat Luokka:Suomalaiset yrittäjät Luokka:Suomen venäläiset Luokka:Kauppaneuvokset Luokka:Vuonna 1845 syntyneet Luokka:Vuonna 1904 kuolleet
Toikkala

Toikkala on Kouvolan Valkealassa sijaitseva kylä. Se sijaitsee Rapojärven rannalla, Valkealan kirkonkylän koillispuolella. Toikkala on entisen Valkealan kunnan rekisterikylä,Vanhat kartatValkealan paikallishistoria ja kuuluu nykyisin Valkealan kirkonkylän kaupunginosaan.Kouvolan karttapalvelu Toikkalan rekisterikylään kuuluu myös Hyyryn ja Peuhun kylät. Toikkalasta on matkaa Valkealan kirkonkylälle 6 kilometriä, Kouvolaan 15 kilometriä ja Tuohikottiin 17 kilometriä. Lähin koulu ja kaupat sijaitsee alle 10 kilometrin päässä Valkealan kirkonkylällä. == Lähteet == Luokka:Valkealan kylät
Joensuu (Kouvola)

Joensuu on Kouvolan Elimäellä sijaitseva kylä. Se sijaitsee nykyisen Kouvolan kaupungin ja entisen Elimäen kunnan eteläosassa, Tallusjoen varrella Tammijärven pohjoispuolella. Joensuu on entisen Elimäen kunnan rekisterikylä,Elimäen paikallishistoriaVanhat kartat ja kuuluu nykyisin Etelä- Elimäen kaupunginosaan.Kouvolan karttapalvelu Joensuu sijaitsee aivan Pyhtään kunnan (entisen Ruotsinpyhtään kunnan ja Itä-Uudenmaan maakunnan) rajan vieressä. Joensuusta on matkaa Elimäen kirkonkylälle 18 kilometriä, Kouvolaan 40 kilometriä, Pyhtäälle 22 kilometriä ja Loviisaan 36 kilometriä. == Lähteet == Luokka:Elimäen kylät
Andrei Lisitzin

Andrei Lisitzin (1795 Käkisalmi – 15. maaliskuuta 1878 Käkisalmi) oli suomalainen kauppias ja liikemies, joka sai kauppaneuvoksen arvonimen. Lisitzin oli kauppiassukua. Hän oli kauppakirjanpitäjä viimeistään vuodesta 1825 ja sai kauppiaanoikeudet Käkisalmessa viimeistään 1832. Hän omisti Tiurulan hovin Hiitolassa. Lisitzin oli Viipurin läänin suostuntaverotutkintotoimikunnan jäsen 1869. Kauppaneuvoksen arvonimen hän sai 1874 ja hänelle myönnettiin Keisarillisen Pyhän Annan ritarikunnan hopeamitali 1863. Lisitzinin ura kauppiaana kehittyi varsinkin 1850-luvulla, jonka lopulla hän oli toinen Käkisalmen suurkauppiaista. Hän kävi viljakauppaa, mutta hankki, omisti, vuokrasi ja myi myös muun muassa kiinteistöjä. ==Lähteet== Luokka:Suomalaiset kauppiaat Luokka:Suomalaiset liikemiehet Luokka:Kauppaneuvokset Luokka:Vuonna 1795 syntyneet Luokka:Vuonna 1878 kuolleet
Fredrik Vilhelm Lönn

Fredrik Vilhelm (Ville) Lönn (20. heinäkuuta 1870 TampereLehtiuutisen mukaan Lönn olisi syntynyt 19. helmikuuta. – 17. marraskuuta 1949 Jyväskylä) oli suomalainen kamreeri, kasööri ja keräilijä.Kasööri F. V. Lönn 60-vuotias, Keskisuomalainen, 20.02.1930, nro 41, s. 2, Kansalliskirjaston digitaaliset aineistotMieskuoro Sirkkojen historiaa Lönnin vanhemmat olivat panimomestari Emanuel Wilhelm Lönn ja Maria Mathilda Siren. Hän opiskeli itsekin panimomestariksi ja toimi Joutsan panimon johtajana ennen muuttoaan Jyväskylään. Jyväskylässä Lönn oli kauppaneuvos Julius Johnsonin omistaman Jyväskylän Oluttehtaan johtajana vuoteen 1910 saakka. Sen jälkeen hän oli Jyväskylän sairaalan taloudenhoitajana sekä kasöörinä Jyväskylän säästöpankissa aina 1930-luvun lopulle saakka. Lönnillä oli myös polkupyörien edustus ja hän oli osakkaana eri liikeyrityksissä. Lönn oli Jyväskylän kaupunginvaltuuston jäsenenä 1914–1916 sekä verotuslautakunnan jäsenenä. Hän harrasti lohenongintaa, metsästystä ja purjehdusta Päijänteellä ystäviensä apteekkari Eugen (Seeni) Mansneruksen (1868–1952) ja voimistelun lehtori Gustaf Albert Stooren (1864–1916) kanssa. He olivat mukana myös Mieskuoro Sirkoissa, jossa Lönn lauloi ensi bassoa puolen vuosisadan ajan. Lönn oli Mieskuoro Sirkkojen puheenjohtajana 1917–1923, johtokunnan jäsenenä 1926–1927 ja musiikkilautakunnan jäsenenä 1929–1930. Hänestä tuli myös kuoron kunniajäsen. Lönn harrasti postimerkkien, perhosten ja linnunmunien keräämistä sekä eläinten täyttämistä. Hän järjesti myös muun muassa Jyväskylän lyseon ja Jyväskylän seminaarin luonnontieteelliset kokoelmat. Keräilijöitä, Kuva, 03.11.1937, nro 3, s. 34, Kansalliskirjaston digitaaliset aineistotPerhoskeräilijöiden kaupunki. Jyväskylässä on kolme huomattavaa, yksityistä perhoskokoelmaa. Kamreeri F. V. Lönn on pyydystänyt perhoja neljäkymmentä vuotta, Seura, 16.06.1937, nro 24, s. 4, Kansalliskirjaston digitaaliset aineistot Fredrik Wilhelm Lönnin sisar oli arkkitehti Wivi Lönn. Wivi Lönn suunnitteli veljelleen vuonna 1908 Jyväskylään valmistuneen asuintalon.Wivi Lönnin työluettelo : Wille Lönnin asuintalo, Jyväskylä 1908 == Lähteet == Luokka:Suomalaiset keräilijät Luokka:Jyväskylän kaupunginvaltuutetut Luokka:Vuonna 1870 syntyneet Luokka:Vuonna 1949 kuolleet
Kannuskoski

Kannuskoski on Luumäellä sijaitseva kylä. Se sijaitsee Etelä-Karjalan ja Kymenlaakson rajalla, Väliväylän (Valkealan reitin) varrella. Kannuskoski kuuluu Lakkalan rekisterikylään. Kannuskoski ulottuu myös Kouvolan kaupungin (entisen Valkealan kunnan) ja Kymenlaakson maakunnan alueelle. Kouvolan puoleinen osa kuuluu Utin kaupunginosaan ja entiseen Sorsalan rekisterikylään. Kannuskoskella sijaitsee Kannuskosken puuhiomo. Kannuskoskelta on matkaa Luumäen kuntakeskukseen Taavettiin 22 kilometriä, Valkealan kirkonkylälle 30 kilometriä, Kouvolaan 35 kilometriä ja Lappeenrantaan 60 kilometriä. == Aiheesta muualla == * https://kylat.ekarjala.fi/kannuskoski/kylan-esittely/ Luokka:Luumäen kylät Luokka:Valkealan kylät
CitizenGO

CitizenGO on katolisen, äärioikeistolaisen ja äärikonservatiivinen HazteOir- järjestön perustama säätiö ja kampanjaryhmä. CitizenGO on perustettu Madridissa, Espanjassa vuonna 2013. Säätiö tekee vetoomuksia 50 maassa ja pääasiassa tukee konservatiivisia kristillisiä aatteita, sekä vastustaa samaa sukupuolta olevien avioliittoa, aborttia ja eutanasiaa. == Historia == HazteOir perusti CitizenGO:n Madridissa, Espanjassa syyskuussa 2013 laajentaakseen toiminta-aluettaan espanjankielisten maiden ulkopuolelle. CitizenGO:n mukaan järjestöllä on "ryhmän jäseniä viidessätoista kaupungissa kolmella mantereella", jotka auttavat vetoomusten allekirjoitusten keräämisessä 50 maassa ja kahdeksalla kielellä. CitizenGO-säätiötä tuetaan taloudellisesti jäsentensä verkkolahjoituksilla. CitizenGO:n toimitusjohtaja on Álvaro Zulueta. CitizenGO-säätiön johtokuntaan kuuluvat Ignacio Arsuaga (perustaja ja puheenjohtaja), Walter Hintz, Blanca Escobar, Luca Volontè (Unione dei Democratici Cristiani -poliitikko), Brian S. Brown (LGBT- oikeuksien vastaisen National Organization for Marriage -järjestön puheenjohtaja),,Gualberto García, Aleksei Komov (Komov on Venäjän edustaja kristillistä oikeistoa kannattavassa World Congress of Families -kongressissa ja häntä pidetään Vladimir Putinia kannattavan oligarkin Konstantin Malofejevin läheisenä liittolaisena),, Alejandro Bermudez ja John-Henry Westen. Vuonna 2001 lakimies Ignacio Arsuaga perusti HazteOirin (kirjaimellisesti "Tee itsesi kuulluksi"). HazteOir sulautui myöhemmin osaksi CitizenGO:ta, mitä pidettiin järjestön "uudelleen brändäyksenä". CitizenGO on liitetty HazteOirin tapaan El Yunqueen, meksikolaista alkuperää olevaan salaseuraan. Vuonna 2021 CitizenGO:n hallituksen jäsen Luca Volontè tuomittiin neljäksi vuodeksi vankeuteen lahjusten vastaanottamisesta Azerbaidžanista vastineeksi Azerbaidžanin ihmisoikeustilannetta koskevan raportin tukahduttamisesta. Lahjukset olivat osa rahanpesutapausta, jossa Azerbaidžan pyrki puhdistamaan mainettaan lahjomalla eurooppalaisia poliitikkoja. Osa pestyistä varoista siirrettiin CitizenGO:lle. == Lähteet == Luokka:Lobbaus
Koliseva

Koliseva on Iitissä sijaitseva kylä. Se sijaitsee Iitin kunnan kaakkoisosassa, lähellä Päijät-Hämeen ja Kymenlaakson maakuntien sekä Iitin kunnan ja Kouvolan kaupungin (entisen Elimäen kunnan) rajaa. Koliseva on Iitin kunnan rekisterikylä. Kolisevasta on matkaa Kausalaan 15 kilometriä, Elimäen kirkonkylälle 8 kilometriä, Kouvolaan 30 kilometriä ja Haapakimolaan 4 kilometriä. Lähin koulu on Haapa-Kimolan koulu, ja lähin kauppa sijaitsee alle 10 kilometrin päässä Elimäellä. Vanhin maininta Kolisevasta on vuodelta 1480. Koliseva on ollut Haapa-Kimolan tytärkylä. Siellä on vanhoja kylmämuurattuja rakenteita kuten kivisilta. Kolisevan kylän väkiluku on noin 30 == Lähteet == Luokka:Iitin kylät
Älylaite

Älylaite on elektroninen laite, joka on langattomasti yhteydessä internetiin tai toisiin laitteisiin, ja joka pystyy suorittamaan erilaisia tehtäviä itsenäisesti. Älylaitteita ovat esimerkiksi älypuhelin, taulutietokone, älytelevisio, älykello, aktiivisuusranneke, älylasit, älytermostaatti, älylukko, älykaiutin sekä älykkäät kodinkoneet kuten älyjääkaappi, älyuuni, älyliesi, älypyykinpesukone ja älyliesituuletin. ==Katso myös== * Esineiden internet * Puettava tietokone * Tekoäly ==Lähteet== Luokka:Tietokonetyypit Luokka:Langaton viestintä
Chelsea Zhang

Chelsea T. Zhang (s. 4. marraskuuta 1996 Pittsburgh, Pennsylvania, Yhdysvallat) on yhdysvaltalainen näyttelijä. Hän näytteli Rose Wilsonia DC Universe / HBO Max -supersankarisarjassa Titans (2019) ja hänellä oli toistuvia rooleja Disney Channelin komediadraamassa Andi Mack (2017–2018) ja Netflixin mustassa komediassa Daybreak (2019). Hänen elokuvarooleihinsa kuuluu komediadraama Me and Earl and the Dying Girl (2015). ==Nuoruus ja koulutus== Zhang on kotoisin Pittsburghista, Pennsylvaniasta. Hän oli nuorten olympialaisten taitoluistelun karsinnoissa esiteininä. Hän kävi North Allegheny Senior High Schoolia. Hänet hyväksyttiin varhain 16-vuotiaana Etelä- Kalifornian yliopistoon. Hän valmistui Marshall School of Businessista kauppahallinnon tutkinnolla vuonna 2017. ==Ura== Zhang teki debyyttinsä vuonna 2012 elokuvassa The Perks of Being a Wallflower. Hän näytteli Naomia vuoden 2015 elokuvassa Me and Earl and the Dying Girl. Vuodesta 2017 vuoteen 2018 Zhang näytteli toistuvaa Brittanyn, Bex Mackin (Lilan Bowden) pomon roolia The Fringessä, Disney Channel -sarjan Andi Mack -sarjan kaudella 1 ja 2. Zhang näytteli Sawyeria vuoden 2018 itsenäisessä elokuvassa Relish, joka esitettiin useilla kansainvälisillä elokuvafestivaaleilla, mukaan lukien vuoden 2019 Burbank International Film Festival, jossa Zhang sai useita ehdokkuutta ja palkintoja parhaasta naissivuosasta ja parhaasta yhtyeestä. Maaliskuussa 2019 ilmoitettiin, että Zhang näyttelee Rose Wilsonia hahmon ensimmäisessä live- iteraatiossa DC Universe -sarjan Titans-sarjan toisella kaudella. Hän esitti myös KJ:tä vuoden 2019 Netflix-sovituksessa Daybreakista. Marraskuussa 2021 ilmoitettiin, että Zhang näyttelee Sophiea Abigail Hing Wenin Loveboatin elokuvasovituksessa Taipeissa. Luokka:Vuonna 1996 syntyneet Luokka:Yhdysvaltalaiset näyttelijät Luokka:Elävät henkilöt
Fiskarsin paloasema

Fiskarsin paloasema () on entinen paloasema Fiskarin kylässä Raaseporissa. Paloasema on valmistunut vuonna 1912 ja se saneerattiin vuonna 1931 Fiskarsin vapaapalokunnan 50-vuotisjuhlavuoden yhteydessä. Paloasemassa on korkea torni, jota käytettiin paloletkujen kuivattamiseen. Nykyisin Fiskarsin paloasema toimii esimerkiksi näyttämönä teatterinäytöksille. Fiskarsin paloasema restauroitiin vuonna 2024 ja avattiin käyttöön jälleen 25. tammikuuta samana vuonna. Restauroinnilla juhlistettiin Fiskars-yhtiön 375-vuotista taivalta. == Lähteet == Luokka:Raaseporin rakennukset ja rakennelmat Luokka:Suomen paloasemat
Johannes Lebech

Niels Johannes Lebech (s. 12. syyskuuta 1948 Skive) on tanskalainen Radikaalin Venstren poliitikko. Hän toimi Tanskan kirkkoministerinä vuosina 2000–2001 ja oli meppi vuosina 2007–2009. Vuosina 1997–2000 hän johti puolueensa maanlaajuista organisaatiota. ==Lähteet== ==Aiheesta muualla== * Johannes Lebech Tanskan kansankäräjien verkkosivuilla * Luokka:Tanskan ministerit Luokka:Tanskalaiset europarlamentaarikot Luokka:Vuonna 1948 syntyneet Luokka:Elävät henkilöt
Suomen Taiteilijain näyttely

Suomen Taiteilijain näyttely, myös Suomen taiteilijaseuran vuosinäyttely, oli Suomen Taiteilijaseuran vuodesta 1891 järjestämä yhteisnäyttely.Markku Valkonen: Kultakausi. WSOY 1989/2004, s. 44–46. Näyttelyt järjestettiin aluksi Ateneumissa. Viimeinen Suomen Taiteilijain näyttely oli esillä Helsingin taidehallissa vuoden 2014 lopulla.Helsingin Taidehalli: Viimeinen Taiteilijat -näyttely 29.11.2014 - 5.1.2015 Viimeistä kertaa lukuun ottamatta Taiteilijain näyttely perustui vapaaseen tarjontaan ja juryn valitsemiin teoksiin. Näyttely syntyi vastapainoksi Suomen Taideyhdistyksen järjestämille näyttelyille, joissa uudemmat suuntaukset eivät päässeet kovin näkyville paikoille. Ensimmäinen taiteilijaseuran järjestämä näyttely sai hyvän vastaanoton lehdistössä. Näytteillä oli muun muassa Ellen Thesleffin tuore teos Kaiku. == Lähteet == ==Aiheesta muualla== * Suomen Taiteilijain näyttely Suomen taiteen bibliografiassa Luokka:Entiset Suomen taidenäyttelyt
Hiidensalmen saha

Hiidensalmen saha () on Lohjalla, Uudellamaalla sijainnut entinen saha. Nykyisin alueella sijaitsee Hiidensalmen asuinalue, joka rakennettiin Lohjan asuntomessuja varten vuonna 2021. == Historia == Läntisen Uudenmaan metsänomistajat perustivat vuonna 1926 Lohjanvesistön Metsä Oy:n, joka rakennutti Hiidensalmen itärannalle höyryvoimalla toimineen sahan. Sahan toiminta käynnistyi vuonna 1928. Hiidensalmen sahan alkuperäisistä rakennuksista on yhä jäljellä isännöitsijän talo, sekä konttorirakennus Kokkokallio Hiidensalmen sillan lähellä. Sahan työntekijöiden määrä vaihteli 100 työntekijän molemmilla puolin. Tukit uitettiin sahalle vesistöjen varrelta jopa Lopelta ja Tammelasta asti. Sahalle johti oma rautatien sivuraide, jota käyttäen suuri osa tuotetusta puutavarasta kuljetettiin Hangon satamaan. Hangosta tavara laivattiin ulkomaille, pääasiassa Englantiin. Valmistuessaan Hiidensalmen saha oli suurin Lohjanvesistön alueen sahoista ja valtakunnallisesti keskisuuri. Vuosituotantokapasiteetti oli jopa 35 000 kuutiometriä. Vuosien mittaan sahaa kehitettiin ja yksi kehitystoimenpiteistä oli uuden kuorimalaitoksen käynnistäminen lokakuussa 1950. Kone kuori pyörivässä rummussa 400 kuusitukkia tunnissa. Kuorintakone oli asennettu Lohjanjärveen noin 40 metriä rantaviivasta tehdyn betonijalustan päälle, sillä paikalle uitetut tukit nostettiin kuorittavaksi suoraan vedestä. Ranta-alue oli matala ja se täyttyi nopeasti puun kuoriaineksella siten, että rantaviiva siirtyi vähitellen kuorimon viereen. Kuorintalaitos poistui käytöstä 1960-luvulla, kun tukkeja alettiin kuoria lohjalaisen Valon Koneen kehittämällä maalla toimivalla kuorimakoneella. Vanha kuorimakone purettiin ja siitä jäi jäljelle vain betonialusta, joka on nykyisin ainoa jäljellä oleva jäänne itse sahalaitoksesta. Hiidensalmen saha päätti toimintansa vuoden 1967 alussa. Riihimäkeläinen Paloheimo-yhtymä oli edellisenä vuonna ostanut Lohjanvesistön Metsä Oy:n osake-enemmistön. Paloheimo-yhtymä irtisanoi sahan työntekijät ja poisti kilpailijan markkinoilta. == Lähteet == Luokka:Lohjan rakennukset ja rakennelmat Luokka:Suomen sahateollisuus
Pyöriälä

Pyöriälä on kylä Kouvolan Valkealassa. Se sijaitsee nykyisen Kouvolan kaupungin ja entisen Valkealan kunnan kaakkoisosassa, Tuohikotin länsipuolella. Pyöriälä on entisen Valkealan kunnan rekisterikylä,Vanhat kartatValkealan paikallishistoria ja kuuluu nykyisin Kangasrannan kaupunginosaan.Kouvolan karttapalvelu Pyöriälästä on matkaa Valkealan kirkonkylälle 25 kilometriä, Kouvolaan 35 kilometriä ja Tuohikottiin noin kilometri. == Lähteet == Luokka:Valkealan kylät
Ewerton Teixeira

Ewerton Teixeira (s. 13. helmikuuta 1982 São Paulo) on brasilialainen karateka ja uransa lopettanut potkunyrkkeilijä ja vapaaottelija. Hän voitti Kyokushinissa kolme maailmanmestaruutta ja viidesti All American Openin, joka on myös turnauksen ennätys. Potkunyrkkeilyssä hän voitti Fukuokan K-1 World GP mestaruuden 2008.Ewerton Teixeira k-1sport.de Viitattu 10.7.2022 ==Kilpaura== Syyskuussa 2002 Teixeira saavutti maailmanmestaruuden joukkuekumitessa, kun Brasilia voitti loppuottelussa Venäjän.Командный "Кубок Мира - 2002" по каратэ киокушинкай в Бразилии superkarate.ru 18.9.2013 Viitattu 29.10.2022 ==Lähteet== Luokka:Brasilialaiset karatekat Luokka:Kyokushinin harjoittajat Luokka:Brasilialaiset potkunyrkkeilijät Luokka:Brasilialaiset vapaaottelijat Luokka:Vuonna 1982 syntyneet Luokka:Elävät henkilöt
Pytho

Pytho on kolvakuoriaisten heimoon kuuluva kovakuoriaissuku. Suvun lajeista Suomessa on tavattu kolme lajia.Laji.fi: Pytho Suvun lajeja esiintyy laajemmin lähinnä Euroopassa ja Pohjois-Amerikassa.Global Biodiversity Information Facility (GBIF): Pytho ] Suvun lajimäärä vaihtelee eri lähteissä.ITIS: Pytho == Suvun lajeja == *Laakakolva (Pytho depressus) *Korpikolva (Pytho kolwensis) *Murroskolva (Pytho abieticola) *Pytho americanus *Pytho niger *Pytho nivalis *Pytho seidlitzi *Pytho strictus == Lähteet == == Aiheesta muualla == *iNaturalist: Suku Pytho *UniProt: Taxonomy - Pytho *University of Michigan, Animal Diversity Web (ADW): Pytho *Ukrainian Biodiversity Information Network: Genus Pytho Luokka:Erilaisruokaiset
Quebecin kansanäänestys itsenäisyydestä 1995

Quebecin kansanäänestys itsenäisyydestä 1995 oli järjestyksessään toinen kansanäänestys pääosin ranskankielisen Kanadan provinssin Quebecin itsenäisyydestä. Se järjestettiin 30. lokakuuta 1995. == Tausta == Ensimmäinen kansanäänestys itsenäisyydestä oli pidetty vuonna 1980. Kansanäänestyksessä Quebecin äänestäjiltä kysyttiin, pitäisikö Quebecin julistaa itsemääräämisoikeus ja tulla itsenäiseksi valtioksi, edellyttäen, että Kanadalle tarjotaan poliittinen ja taloudellinen sopimus. Äänestys pidettiin 30. lokakuuta 1995, ja siinä oli Quebecin historian suurin äänestysprosentti (93,52 %). Itsenäisyyden vastustajat voittivat vain hyvin pienellä marginaalilla, sillä Ei-vaihtoehto sai 50,58 % äänistä. == Tulokset == Vaihtoehto Äänet Osuus (%) Kyllä 2 308 360 49,42 Ei 2 362 648 50,58 Hyväksytyt äänet 4 671 008 Hylätyt äänet 86 501 Annettuja ääniä 4 757 509 Rekisteröityneitä äänestäjiä 5 087 009 Lähde: == Reaktioita ja jälkipyykki == Pääministeri Chrétienin hallitus perusti tuloksen selvittyä parlamenttiin ylimääräisen valiokunnan, joka alkoi suunnitella Quebecia koskevia reformeja. Näiden tuloksena Kanadan edustajainhuone tunnusti alueen erityislaatuisen kielellisen ja kulttuurillisen aseman. Kuusi päivää kansanäänestyksen jälkeen veitsellä aseistautunut André Dallaire tunkeutui Kanadan pääministerin Ottawan virka-asuntoon. Vuonna 1996 tuomioistuin katsoi Dallairen syyllistyneen pääministerin murhayritykseen, mutta häntä ei kuitenkaan tuomittu skitsofreniadiagnoosin vuoksi. ==Lähteet== Luokka:1995 Luokka:Kanadan kansanäänestykset Luokka:Québecin historia Luokka:Kansanäänestykset itsenäisyydestä
Art-sur-Meurthe

Art-sur-Meurthe on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee Meurthejoen varrella, noin 9 kilometriä Nancyn kaupungista kaakkoon. Kunnan nähtävyys on Chartreuse de Bosserville, vuonna 1666 Bosservillen kylään perustettu kartusiaaniluostari. Viimeiset munkit lähtivät luostarista vuonna 1901. Siitä lähtien rakennuksia on käytetty muihin tarkoituksiin, ja vuodesta 1962 lähtien siellä on toiminut Saint- Michelin ammattikoulu. Rakennus kuuluu historiallisten monumenttien luetteloon. Kunnan linna Château d'Art-sur-Meurthe on rakennettu 1700-luvulla. Tiedosto:Art chateau.JPG|Château d'Art-sur-Meurthe Tiedosto:Art eglise.JPG|Saint-Aignanin kirkko Tiedosto:Bosserville eglise.JPG|Saint-Rémyn kirkko, Bosserville ==Lähteet== ==Aiheesta muualla== Luokka:Meurthe-et- Mosellen kunnat
Marie-Antoinette Katoto

Marie-Antoinette Oda Katoto (s. 1. marraskuuta 1998 Colombes) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa ennen EM-kilpailujen 2022 alkua 30 ottelua ja tehnyt niissä 25 maalia. Katoto siirtyi Paris Saint-Germainin junioreihin vuonna 2011. Hän pelasi ensimmäiset aikuisten pääsarjaottelunsa 2014–2015. Hän voitti Ranskan liigamestaruuden vuonna 2021 sekä Ranskan cupin vuosina 2018 ja 2022. Hän oli Ranskan liigan paras maalintekijä kausina 2018–2019 (22 maalia), 2019–2020 (16 maalia) ja 2021–2022 (18 maalia). Katoto voitti Ranskan joukkueessa alle 19-vuotiaiden Euroopan-mestaruuden 2016. Hän oli kuudella maalillaan turnauksen paras maalintekijä. Hän pelasi ensimmäisen aikuisten maaottelunsa marraskuussa 2018. == Lähteet == Luokka:Ranskalaiset jalkapalloilijat Luokka:Vuonna 1998 syntyneet Luokka:Elävät henkilöt
Rostov-na-Donu - Tsentralnyi

Rostov-na-Donu - Tsentralnyi (; kansallinen lentopaikka-tunnus: ЬРРО ), joskus muodossa Rostov-Tsentralnyi, on lentotukikohta Venäjän Rostovin alueen Donin Rostovissa. Lentopaikka sijaitsee noin 9 kilometriä Donin Rostovin keskustasta luoteeseen. Lentotukikohdassa toimi vuoden 2021 lopussa 30. yhdistetty lentokuljetusrykmentti (30 OTSAP; joukko-osasto 41497). Sen kalustoon kuului rahtilentokoneita (An-12BK, Antonov An-26 ja Antonov An-148-100E), Mil Mi-24P/V -taisteluhelikoptereita, Mil Mi-26/26T/T3 -kuljetushelikoptereita ja ainakin yksi Iljušin Il-20M -tiedustelulentokone. Keväällä 2022 lentotukikohta on esimerkiksi huoltanut Venäjän hyökkäyssodan Ukrainassa taistelevia sotilaita. ==Lähteet== ==Aiheesta muualla== *Vojennyi aerodrom Rostov-na-Donu (Tsenralnyi) (wikimapia.org) Luokka:Rostovin alueen lentoasemat Luokka:Venäjän ilmavoimien lentokentät‎
Mbera

Mbera (myös M’Bera, Mberra ja muita kirjoitusasuja; ) on pakolaisleiri Hodh Charguin alueen Bassiknoun departementin Vassalan kunnassa Mauritaniassa. Se sijaitsee lähellä Malin rajaa 20 kilometriä Bassiknousta itään. Ensimmäiset pakolaiset tulivat seudulle Malista 1990-luvun alussa. Vuonna 1996 monet heistä palasivat kotimaahansa ja loput koottiin Mberan leirille. Toinen suuri pakolaisaalto saapui Malista vuoden 2012 sisällissodan aikana. Vuonna 2022 Mberassa oli 76 800 rekisteröityä pakolaista. Lisäksi 1 400 pakolaista asui muualla Bassiknoun departementissa. He ovat etupäässä maureja ja haratineja, jotka kuuluvat Aoulad Daoud -heimoon. Lisäksi on bambaroita, fulbeja ja tuaregeja. Yhdistyneiden kansakuntien pakolaisjärjestön ja Mauritanian hallituksen ylläpitämä pakolaisleiri on yksi maan suurimmista asutuskeskuksista, ja se muodostaa vakavan ongelman köyhällä ja luonnoltaan haavoittuvalla alueella. Mberassa asuu lähes puolet Bassiknoun departementin väestöstä. Leirin asukkaat harjoittavat maanviljelyä, karjanhoitoa, käsityöammatteja ja kaupankäyntiä. He saavat myös ruoka- ja raha-apua. Palveluihin kuuluvat terveyskeskus, ala- ja yläkoulut, lyseo, kaksi nuorisotaloa ja kirjasto. Koulut noudattavat Malin opetussuunnitelmaa. Leirillä on vesijohto- ja matkapuhelinverkot sekä jätehuolto. Sähköä saadaan aurinkopaneeleista ja aggregaateista. Ristiriitojen välttämiseksi varoja on ohjattu myös seudun kantaväestön palvelujen kehittämiseen. ==Lähteet== Luokka:Mauritanian maantiede Luokka:Pakolaisleirit
Jonne Kunnas

Jonne Kunnas (s. 4. toukokuuta 1992) on suomalainen jalkapallovalmentaja, joka toimi kausina 2020–2022 Kansallisessa liigassa pelaavan Helsingin Jalkapalloklubin päävalmentajana. Kaudeksi 2024 hän siirtyi valmentamaan Ruotsin Damallsvenskanin Linköpings FC:tä. Hän on suorittanut UEFA A -valmentajatutkinnon. Kunnas on ollut mukana myös Suomen A-maajoukkueen valmennustiimissä, talenttivalmentajana HJK:ssa, TiPS:ssa ja VJS:ssa sekä vuonna 2001 syntyneiden tyttöjen maajoukkuevalmentaja. TiPS:ssa hän työskenteli lisäksi seuran johtokunnassa, jäsenenä ja varapuheenjohtajana. Pelaajaurallaan Kunnas pelasi ensin Koivukylän Palloseurassa ja sitten Tikkurilan Palloseurassa B-junioreihin asti. == Lähteet == Luokka:Suomalaiset jalkapallovalmentajat Luokka:Vuonna 1992 syntyneet Luokka:Elävät henkilöt
Tuuli Siponen

Tuuli Siponen (s. 2000) on suomalainen jalkapalloilija, joka pelaa hyökkäyksen eri rooleissa. Siponen edustaa Kansallisessa liigassa pelaavaa Helsingin Palloseuraa, ja hänen kasvattajaseuransa on FC Viikingit. Hän on edustanut Suomea alle 17- ja 19-vuotiaiden naisten maajoukkueissa. Siponen siirtyi HPS:aan HJK:sta kauden 2020 päätteeksi. Kyseisen kauden hän oli pelannut lainalla Naisten Ykkösen NJS:ssa, jossa hän teki yhdeksässä ottelussa kolme maalia ja oli joukkueen parhaita maalintekijöitä. Kansallisessa liigassa Siponen pelasi ensimmäisen kerran 7. toukokuuta 2021 ottelussa HPS – FC Honka. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Plesetskin lentotukikohta

Plesetskin lentotukikohta (; kansallinen lentopaikkatunnus: ЬЛАП) on Venäjän Arkangelin alueen Mirnyin suljetun kaupungin itäpuolella sijaitseva, Venäjän pohjoisen laivaston sotilaspiirin alueella sijaitseva sotilaslentoasema. Tukikohta on perustettu joukukuun alussa 2020. Siellä toimii yhdistetty lentue, joka kuuluu Moskovan sotilaslentokuljetusten komentokeskuksen alaisuudessa olevaan 566. sotilaskuljetuslentorykmenttiin. Lentävään kalustoon kuuluu Antonov An-26 kuljetuslentokoneita, Mil Mi-8 -helikoptereita ja miehittämättämiä Orlan-tiedustelulennokkeja (UAV). ==Lähteet== ==Aiheesta muualla== *Vojennyi aerodrom Plesetsk (Военный аэродром Плесецк) (wikimapia.org) Luokka:Arkangelin alueen lentoasemat Luokka:Venäjän ilmavoimien lentokentät‎
Palojärvi (Jaala)

Palojärvi on kylä Kouvolan Jaalassa. Se sijaitsee Jaalan kirkonkylän kaakkoispuolella, Pyhäjärven rannalla Sonnanjoen varrella. Palojärvi on entisen Jaalan kunnan rekisterikylä,Jaalan paikallishistoria ja kuuluu nykyisin Jaalan kirkonkylän kaupunginosaan.Kouvolan karttapalvelu Palojärven rekisterikylään kuuluu myös itse kylästä erillään olevana alueena Kyrönkylän ja Sokerimäen kylät.Vanhat kartat == Lähteet == Luokka:Jaalan kylät
Ansalahti

Ansalahti on kylä Kouvolan Jaalassa. Se sijaitsee nykyisen Kouvolan kaupungin ja entisen Jaalan kunnan pohjoisosassa, Karijärven pohjoisrannalla. Ansalahti on entisen Jaalan kunnan rekisterikylä,Jaalan paikallishistoria Vanhat kartat ja kuuluu nykyisin Pohjois-Jaalan kaupunginosaan.Kouvolan karttapalvelu == Lähteet == Luokka:Jaalan kylät
Hongisto (Elimäki)

Hongisto on kylä Kouvolan Elimäellä. Se sijaitsee entisen Elimäen kunnan keskiosassa, Elimäen kirkonkylän pohjoispuolella. Hongisto on entisen Elimäen kunnan rekisterikylä,Elimäen paikallishistoria ja kuuluu nykyisin Elimäen kirkonkylän kaupunginosaan.Kouvolan karttapalvelu Hongiston rekisterikylään kuuluu myös Mommolan, Kukkilan ja Metsä-Uodin kylät.Vanhat kartat == Lähteet == Luokka:Elimäen kylät
Rautjärvi (Valkeala)

Rautjärvi on kylä Kouvolan Valkealassa. Se sijaitsee entisen Valkealan kunnan itäosassa, Rautjärven rannalla. Rautjärvi on entisen Valkealan kunnan rekisterikylä,Vanhat kartatValkealan paikallishistoria ja kuuluu nykyisin Utin kaupunginosaan.Kouvolan karttapalvelu Rautjärven rekisterikylään kuuluu myös Vääntäjän kylä sekä pieni osa Tirvan kylästä. Samanniminen järvi, Rautjärvi ulottuu entisen Valkealan kunnan lisäksi myös entisen Anjalankosken kaupungin alueelle. == Lähteet == Luokka:Valkealan kylät
Gradle

Gradle on käännösautomaation työkalu, joka tukee kehitystä useilla ohjelmointikielillä. Gradle integroituu eri ohjelmointiympäristöihin ja jatkuvan integraation järjestelmiin. Gradlen tukemiin ohjelmointiympäristöihin kuuluvat esimerkiksi Android Studio, IntelliJ IDEA, Eclipse, VSCode ja NetBeans. Gradle käyttää omaa Groovy-kieleen perustuvaa täsmäkieltä käännösskripteissä. Gradle suoritetaan Java-virtuaalikoneessa (JVM) ja se tarvitsee Java Development Kit (JDK) paketin. Gradle tukee muitakin JVM kieliä kuin Javaa, eli esimerkiksi kieliä Kotlin, Groovy ja Scala. JVM projektien rakentamiseen Gradle käyttää convention-over- configuration menetelmää ja lainaa lukuisia käytäntöjä Apache Mavenilta. Esimerkiksi se käyttää samaa oletus hakemistoa lähdetiedostoille ja resursseille. Se myös toimii Mavenin kanssa yhteensopivien säiliöiden kanssa. Gradlen tarkoitus on rakentaa projekteja. Näiden projektien juurihakemistossa on rakentaja tiedosto, yleensä nimeltään joko build.gradle tai build.gradle.kts. Tämän tarkoituksena on määrittää projektin tehtäviä, liitännäisiä, riippuvuuksia ja muita konfiguraatioita. Projekteilla voi olla aliprojekteja. Gradle arvioi ja rakentaa projektin kolmessa eri rakennusvaiheessa. Nämä vaiheet ovat alustaminen, konfiguraatio ja suoritus. Alustamisessa järjestetään sopiva ympäristö koko rakennelmalle ja valitaan mille projekteille se on tarkoitettu. Konfiguraation aikana rakennetaan ja konfiguroidaan tehtävä diagrammi, jonka avulla päätellään mitkä tehtävät suoritetaan ja missä järjestyksessä suoritukset tapahtuvat. Suorituksen aikana suoritetaan valitut tehtävät. Tehtävissä on siis logiikka, jota tarvitaan koodin kokoamiseen, testien suorittamiseen ja softan sijoittamiseen. Tehtävät muodostuvat toiminnoista, syötteistä ja tuotoksista. Gradlen korkea suorituskyky perustuu sen kykyyn suorittaa vain niitä tehtäviä, joita hetkellä tarvitaan. Se myös hyödyntää välimuistia käyttääkseen tuotoksia aikaisemmista rakennus sykleistä. Muun muassa Android Studion käännösjärjestelmä perustuu Gradleen. Gradlen lähdekoodi on julkaistu Apache License 2.0 -lisenssillä. Gradlen ensimmäinen julkaisu tapahtui vuonna 2008, jolloin Gradle Build Tool 0.1 julkaistiin. == Lähteet == == Kirjallisuutta == * Luokka:Käännösautomaatio
Dart

Dart voi tarkoittaa seuraavia: * Dart, Googlen kehittämä ohjelmointikieli * Dodge Dart, automalli * Sea Dart, brittiläinen ilmatorjuntaohjus * Harriet Dart (s. 1996), brittiläinen tennispelaaja * Dart, joki Devonissa Englannissa * DART, entinen satelliitti * Double Asteroid Redirection Test, Nasan vuonna 2022 asteroidiin tarkoituksella ohjattu avaruusluotain
Severi Haapanen

Oskar Severi Haapanen (20. huhtikuuta 1887 Uusikaupunki Myös Kalanti mainitaan syntymäpaikkana. – 17. helmikuuta 1971)Kuolleita, Apteekkari Oskar Severin Haapanen, Uusi Suomi, 1971, No 50, sivu 6, julkaistu 21.2.1971 oli suomalainen Tampereella vaikuttanut apteekkari.Apteekkari Severi Haapanen 50-vuotias, Aamulehti, 20.04.1937, nro 105, s. 4, Kansalliskirjaston digitaaliset aineistotHaapasen huvila Palomäentie 23 Tampere. Rakennushistoriallinen selvitys, arkkitehtitoimisto Seija Hirvikallio 2014 Haapanen kävi viisi luokkaa yhteislyseota ja oli sitten apteekkioppilaana ensin Uudessakaupungissa ja sitten Mikkelissä. Hän suoritti farmaseuttitutkinnon 1910 ja proviisoritutkinnon 1917. Hän oli apteekkarina Kouvolassa vuodesta 1918 alkaen ja sitten vuodesta 1921 alkaen Tampereella, jossa hän omisti Tampereen Ensimmäisen apteekin aina vuoteen 1950 saakka. Apteekki kuului 1930-luvulla toimitettujen lääkemääräysten perusteella Suomen suurimpiin apteekkeihin.Maan suurin apteekki on Tampereen I apteekki, Aamulehti, 24.04.1938, nro 109, s. 5, Kansalliskirjaston digitaaliset aineistot Haapanen toimi useissa apteekkialan yhdistyksissä. Hän harrasti purjehdusta ja oli Näsijärven Purjehdusseuran talouden- ja rahastonhoitajana. Haapanen oli myös Tampereen teatterin johtokunnan jäsenenä vuodesta 1925 alkaen. Vuonna 1929 Haapanen rakennutti perheelleen Haapasen huvilan nimellä tunnetun asuintalon Tampereen Pyynikinrinteen alueelle. Talon suunnitteli arkkitehti Veikko Kallio käyttäen esikuvana italialaisia renessanssipalatseja. Sotavuosina talo oli sotasairaalana. Talo siirtyi vuonna 1945 Tampereen kaupungin omistukseen ja siellä on toiminut muun muassa Tampereen nykytaiteen museo. Severi Haapanen oli naimisissa Ingrid Karstusen (k. 1941) kanssa. == Lähteet == Luokka:Suomalaiset apteekkarit Luokka:Vuonna 1887 syntyneet Luokka:Vuonna 1971 kuolleet
Quid pro quo

Quid pro quo on latinankielinen lentävä lause. Se tarkoittaa sanantarkasti ”jotakin jotakin vastaan”. Lause on peräisin keskiajan Euroopasta, ja se kuvaa tilannetta, jossa kaksi osapuolta sopii vastavuoroisesti tavaroiden tai palvelujen vaihtamisesta keskenään. Joskus lause esiintyy myös muodossa qui pro quo, ”joku jonkun sijasta”, ja se voi tarkoittaa sekä vaihtoa tai erehdystäAikio & Vornanen 1993, s. 513. Quid pro quo -sopimuksessa yksi siirto on siis riippuvainen toisen osapuolen tekemästä siirrosta. Liiketoiminnassa ja oikeudellisissa yhteyksissä quid pro quo tarkoittaa, että tavara tai palvelu on vaihdettu johonkin samanarvoiseen. Politiikassa sitä on puolestaan käytetty kuvaamaan epäeettistä käytäntöä ”minä teen palveluksen sinulle, jos sinä teet palveluksen minulle”. Tämä on periaatteessa sallittua, kunhan siihen ei liity lahjontaa tai väärinkäytöksiä. == Lähteet == * Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Latinankieliset fraasit Luokka:Lentävät lauseet